Държавен вестник, бр. 90, 2016 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  90
2.1.1. промоция на детското здраве и профи­
лактика на заболяванията; 
2.1.2. наблюдение и оценка на физическото и 
нервно-психическото развитие на детето;
2.1.3. даване указания за рационално хранене, 
наблюдение и оценка за тяхното изпълнение;
2.1.4. повишаване на защитните сили на ор­
ганизма на детето чрез:
2.1.4.1. проследяване за правилния хигиенен 
режим на отглеждане и при необходимост даване 
на указания за корекция;
2.1.4.2. даване на съвети за провеждане на 
закалителни процедури; 
2.1.5. даване на указания и провеждане на 
ваксинопрофилактика;
2.1.6. провеждане на профилактични прегледи 
с честота и обем съгласно действащата норма­
тивна уредба;
2.1.7. изпълнение на профилактични програми, 
предвидени в нормативните актове, препоръки 
и консенсуси, утвърдени от научните дружества;
2.1.8. запознаване на родителите с принци­
пите за водене на здравословен начин на живот 
от детето и с възможностите за целенасочено и 
активно влияние на фактори, действащи благо­
приятно върху детското здраве.
2.2. Диагностично-лечебни дейности:
2.2.1. диагноза, лечение и рехабилитация на 
остри и хронични заболявания; 
2.2.2. диспансеризация на деца с хронични 
заболявания съгласно действащата нормативна 
уредба;
2.2.3. оказване на консултативна помощ; 
2.2.4. експертна оценка на здравословното 
състояние на детето. 
2.3. Елементи на профилактичния и диагнос­
тично-лечебния процес в педиатрията:
2.3.1. анамнеза; 
2.3.2. физикален статус и оценка на физичес­
кото и нервно-психическото развитие;
2.3.3. назначаване на лабораторни, образни, 
функционални и други изследвания във вид и 
обем, съобразени с работната диагноза;
2.3.4. консултация с други специалисти;
2.3.5. интерпретация на получените резултати 
и уточняване на диагнозата;
2.3.6. изготвяне на лечебен план;
2.3.7. контролни прегледи за оценка на със­
тоянието на детето и ефекта от приложеното 
лечение;
2.3.8. насочване към физиотерапевтични и/
или рехабилитационни процедури;
2.3.9. експертиза на функционалните възмож­
ности и насочване към органите на медицинската 
експертиза; 
2.3.10. оказване на спешна медицинска помощ 
при животозастрашаващи състояния;
2.3.11. хоспитализация при необходимост: 
2.3.11.1. незабавна при спешни застрашаващи 
живота състояния;
2.3.11.2. след провеждане на изследвания 
(лабораторни и инструментални), доказващи 
необходимостта от болнично лечение;
2.3.12. домашни посещения по преценка на 
лекаря или при поискване от родителите, при 
влошаване на състоянието на детето;
2.3.13. специализирани палиативни грижи за 
деца в терминално състояние;
2.3.14. експертна оценка на здравословното 
състояние на детето с оглед възможностите му 
за социална адаптация при постъпване в детски 
колектив, занимания с активен спорт, за про­
веждане на рехабилитация, участие в клинични 
изпитвания и др.;
2.3.15. насочване към центрове за комплексно 
обслужване на деца с увреждания и хронични 
заболявания.
2.4. Медико-социални дейности:
2.4.1. оценка от здравна гледна точка на сре­
дата, в която се отглежда детето;
2.4.2. осъществяване на връзки с държавни 
органи и неправителствени организации с цел:
2.4.2.1. подобряване условията на живот на 
децата;
2.4.2.2. провеждане на определени здравни 
мероприятия за опазване на детското здраве;
2.4.2.3. съдействие за подобряване на родител­
ските практики за отглеждане и възпитание на 
децата и стимулиране на ранното детско развитие.
3. Интердисциплинарни взаимодействия на 
педиатрията с други клинични специалности, 
оказващи медицинска помощ при деца
3.1. Взаимодействието със специалисти от 
други клинични специалности се осъществява 
във връзка с мероприятия за промоция, профи­
лактика, диагностика, активно и продължително 
лечение, рехабилитация и палиативни грижи 
на деца.
3.2. За осигуряване при обгрижване на децата 
на интегриран подход при необходимост дейности­
те се осъществяват съвместно и с немедицински 
специалисти – психолози, социални работници, 
педагози, представители на съдебната власт, 
служители на Министерството на вътрешните 
работи и др.
3.3. Специалистите педиатри могат да осъ­
ществяват дейности в обхвата на медицинската 
специалност „Педиатрия“ на място в структури, 
предоставящи интегрирани здравно-социални 
услуги и социални услуги.
3.4. С оглед осигуряване на приемственост в 
процеса на диспансеризация на пациенти с от­
крити хронични заболявания в детската възраст 
се осъществява взаимодействие със специалисти, 
работещи с възрастни пациенти.
ІІ. Изисквания към лицата, осъществяващи 
дейност по специалността „Педиатрия“
1. Изисквания към специалиста педиатър
1.1. Специалистът педиатър:
1.1.1. осъществява дейности по промоция 
на здравето, в т.ч. запознаване на родителите, 
а в по-късна възраст и на децата с рисковите 
фактори за заболяванията в детската възраст и 
възможностите за укрепване и подобряване на 
здравето, развитие на позитивни здравни характе­
ристики и утвърждаване на положителни здравни 
навици и жизнени умения, в т. ч. здравословно 
хранене, двигателна активност, режим на труд 
и почивка и др.;
1.1.2. осъществява дейности по профилактика 
на заболяванията, в т.ч. извършва профилактични 
прегледи и ваксинации;